Projekt "Tajomstvá stromov"


Celoročná náplň projektu s názvom "TAJOMSTVÁ STROMOV" v školskom roku 2012/2013 bola zameraná na nenásilné spoznávanie prírody a života v nej.
Žiaci sa premenili na stromových bádateľov a prostredníctvom všetkých zmyslov a dostupných informačno-komunikačných prostriedkov sa snažili
o stromoch získať čo najviac informácií – pozorovali, skúmali, zisťovali, triedili a porovnávali... Od stavby stromu, cez zmeny, ktorými počas
roku prechádza až po jeho obyvateľov. Odlievali stopy, tvorili otlačky, lisovali, ochutnávali, voňali...
Najväčším prínosom tohto projektu bolo nielen získanie nových informácií a zdokonalenie sa v práci s počítačom, ale najmä nadviazanie nových
kontaktov a priateľstiev. So ZŠ Stráž spolupracujeme už druhý školský rok. Od začiatku bola práca na projekte veľmi intenzívna, navzájom sme sa
oboznamovali s novými IKT technológiami, výtvarnými technikami či netradičnými vyučovacími metódami. Celý projekt sme založili na vlastnej
objavnej činnosti žiakov, na ich tvorivej činnosti a hre. Vyburcovali sme záujem a zvedavosť žiakov prostredníctvom problémových úloh, ktoré
riešili. Spoločnými silami sme realizovali nielen konečné výstupy jednotlivých aktivít, ale aj mnohé čiastkové úlohy projektu.
Ciele:
- poznávať životné prostredie, pozorovať zmeny, ktoré sa v ňom dejú (vychádzky, výlety, exkurzie)
- rozvíjať schopnosť získavať informácie o prírode pozorovaním (všetkými zmyslami), skúmaním (lupa, mikroskop) a hľadaním v informačných
zdrojoch (encyklopédie, internetové stránky, výučbové programy)
- interpretovať, porovnávať a triediť získané informácie
- rozvíjať schopnosť realizovať jednoduché prírodovedné experimenty
- ochraňovať prírodu a krajinu
- rozvíjať pohybovú zručnosť a telesnú aktivitu detí
- vyjadriť postoj k prírode rôznymi výrazovými prostriedkami (zásobník výtvarných námetov, literárne a hudobné spracovanie témy)
- zdokonaliť sa v používaní IKT technológií (získavanie a spracúvanie informácií, spolupráca s partnerskou školou)
- získať nových priateľov na pôde českej školy, porovnať ich prácu s našou a rozšíriť si odborné vedomosti a zručnosti o ich postrehy
a nápady
Realizácia projektu:
Výstupy projektu: